-Skjønnhet. -Kjærlighet.
-Samhold. -Familie.
-Aksept. -Inkludering og frihet.
Dette flagget inngir frykt.
-Hat. -Sinne.
-Folkemord. -Barbari.
Propaganda.
En stolthetsfølelse.
-Jakten på lykke. -Det gir meg en trygghetsfølelse.
-Splid. -Undertrykkelse.
Noen ganger er jeg forvirret og skuffet.
Flagg kan terrorisere og splitte oss, men de kan også forene oss.
De kan artikulere hvem vi er og hva vi vil.
Flagg kan bety noe forskjellig fra person til person,
og de kan være et av de mest effektive,
og av og til farlige, verktøyene i verden.
Hvordan kan et tøystykke både forene og splitte oss?
Og hvorfor har det så mye makt?
Jeg lover å være lojal mot flagget.
Og viser verden idealet sitt, et symbol på patriotisme.
Flagg skaper en varm reaksjon i alles hjerter.
Vi kjempet for det flagget.
Hvis flagget kunne snakke, kunne det skrevet en bok.
Det flagget representerer hat.
Endrer man et flagg, har man hatt en holdningsendring.
Udelelig, med frihet og rettferd for alle.
FLAGG
Et av våre mest basale menneskelige behov er å høre til.
Derfor dannet vi stammer, klaner og religioner.
Når gruppen vår lykkes, oppleves suksessen som vår egen.
Når laget vårt vinner, jubler vi. Når laget vårt taper, føler vi et traume
som egentlig ikke var vår egen opplevelse.
Vi smelter identitetene våre sammen til en større helhet.
Denne helheten representeres av flagget.
Flagget er et av de sterkeste ideologiske markørene
vi har i kulturrepertoaret.
Før det var flagg bare et verktøy.
Tidlige samfunn brukte dem til å signalisere
at en hersker eller inntrenger kom.
Skip brukte dem til å sende beskjeder.
De var svært viktige i kamp.
Du må vite hvor vennene dine og fiendene dine er.
Dette signaliseres med flagg.
Tidlige flagg ble laget av alt fra dyrehår til metall.
Men så, for rundt 6000 år siden, fant Kina opp silke.
Den spredte seg raskt langs et nettverk av handelsruter kjent som Silkeveien.
Silke ble brukt til å lage prestisjefylte flagg,
flaggene til monarkene og statsoverhodene.
Så begynte disse kongerikene å kollapse.
På 1800-tallet skjedde to revolusjoner.
Folk, takket være teknologien,
ble mer bevisst det som skjedde i landet.
Samtidig tok de makten fra kongene og herskerne.
Av dette oppsto en ny type politisk enhet kalt nasjonalstaten.
Uten en monark trengte disse nasjonene noe annet for å forene dem.
For å skape en følelse av tilhørighet som nasjonalstat,
var merkevarebygging nyttig.
Vi trengte et felles trossystem,
og flagget bidro til det.
Som den legendariske tyske forfatteren Goethe sa:
"Et land starter med et navn og et flagg,
og så blir det til dem,
akkurat som en mann oppfyller sin skjebne."
Jeg har verdsatt idealet om et demokratisk og fritt samfunn.
Jeg er forberedt på å dø for dette idealet.
Da Nelson Mandela sa de ordene,
var det sørafrikanske flagget fire flagg i ett.
Union Jack og to nederlandske koloniflagg oppå det tidligere nederlandske flagget.
De representerte landets kolonisatorer.
Det var et samhold på bekostning av de svarte.
Loven tvang meg til å gå på skoler
som var kun for svarte.
Jeg kunne ikke gå til byen der de hvite bodde.
KUN EUROPEERE
Jeg husker at jeg fikk det flagget som barn.
Da jeg senere forsto at jeg ble tvunget til å vifte med
et symbol på min undertrykkelse,
var det virkelig...
...frastøtende.
Man innser at noe må endres.
Den afrikanske nasjonalkongressen, ANC, kjempet for den endringen.
Men ved en protest i 1960
åpnet politiet ild og drepte 69 ubevæpnede demonstranter
i det som nå er kjent som Sharpeville-massakren.
I kjølvannet ble ANC forbudt av myndighetene.
Noen år etter dømte de en av lederne, Nelson Mandela, til livstid i fengsel.
De forbød også flagget til ANC.
Flaggets design er en historie som har reist verden gjennom.
Det startet i Etiopia, det eneste ikke-koloniserte afrikanske landet,
og det første til å få et nasjonalt flagg.
Med årene endret flagget seg,
etter hvert som forskjellige monarker tok over.
Landet fikk kommuniststyre, før det ble en republikk.
Utenfor Etiopia representerte flagget afrikansk frigjøring.
Når afrikanske land brøt seg fri fra kolonialismen og laget egne flagg,
lot mange seg inspirere av Etiopia.
Etiopia inspirerte et annet flagg også.
På den andre siden av jorda var dette en populær sang på 1920-tallet.
Alle raser bortsett fra de svarte Har et eget flagg
Da den jamaicanske aktivisten Marcus Garvey hørte det, ble han rasende,
og bestemte seg for å lage et flagg.
Han hentet inspirasjon i det etiopiske,
og byttet ut det gule med svart for å representere afrikanerne
som slavehandelen hadde sendt verden rundt.
Han kalte det det panafrikanske flagget.
Han sa: "Vis meg en rase eller nasjon uten et flagg,
så skal jeg vise deg en rase med folk uten stolthet."
Noen år etter inspirerte Garveys flagg ANC da de designet sitt eget.
I 1990 ble Mandela satt fri etter 27 år i fengsel.
Apartheidens slutt nærmet seg,
og landet avholdt sitt første rettferdige og frie valg.
På valgdagen fikk jeg stemme
for første gang i livet.
Det var en emosjonell og nesten magisk opplevelse.
Den dagen vi fikk stemme, flagget man med dette flagget.
Det nye sørafrikanske flagget var en kombinasjon av det gamle
og ANC-flagget.
Det var et symbol på samhold.
Det ga meg muligheten
til å identifisere meg med landet mitt.
Flagg har en unik evne til å forene og vekke lojalitet,
og det er et effektivt verktøy for myndighetene.
Det er en grunn til at noen land har flagg i skolen.
Over 60 land har lover som sier at om du vanærer flagget,
kan du bli bøtelagt og fengslet.
Mange har også flaggkoder som beskriver hvordan flagget skal håndteres,
og det behandles med ærefrykt, som om det var et sakrament.
Det er en slags propaganda, siden man fremmer visjonen av noe.
Ingen forsto det bedre enn Adolf Hitler.
Og Tysklands fører.
Adolf Hitler visste etter første verdenskrig
at med tyskernes desillusjonering,
kunne han få folket til å samle seg rundt et symbol
som ga dem en visjon om en bedre fremtid.
Før Hitler kom til makten jobbet han for militærets propagandaavdeling,
hvor han lærte kunsten å påvirke massene.
I selvbiografien Mein Kampf
skrev Hitler: "Et påfallende emblem
kan være det første som vekker interesse i en bevegelse."
Naziflagget hadde makten til å inngi frykt,
men også til å inspirere til engasjement.
Hitler laget til og med en merkeveiledning på over 500 sider.
En av hans første vedtak som kansler
var å forby det gamle flagget og innføre naziflagget.
Så forbød han jøder å bruke det.
Flagg skaper et "oss", men kan også skape et "dem".
Sånn har det vært gjennom hele historien.
Man sier at stater skapte krig,
og krig skapte staten.
Flagg ble brukt til å få borgere til å verve seg over hele verden.
De ble et høytidelig symbol på en soldats oppofring.
Det gjelder særlig for det amerikanske flagget.
Dyrkingen av det amerikanske flagget startet på 1800-tallet
for å fremme en patriotisk kultur.
Det var det første landet som avla et løfte til flagget
og hadde en flaggdag og en flagguke.
Vietnamkrigen ble et vendepunkt.
Da antikrigsbevegelsen vokste, ble flagget politisert
og representerte to ulike versjoner av Amerika som brukte det på sin måte.
Antikrigsaktivisten Abbie Hoffman hadde på en flaggskjorte
og ble siktet for skjending under en ny lov om flaggbeskyttelse.
President Nixon, som forlenget krigen, begynte også å gå med flagget.
Som en pin.
Selv om loven ble slått ned, vedvarte skillet,
og Amerika sto overfor nye trusler.
Fidel Castro eksporterer revolusjon i vår egen hage.
Vi vil ha informert patriotisme.
Vi starter med det grunnleggende.
Mer fokus på amerikansk historie og større vekt på samfunnsdyder.
Da Reagan sa at alle måtte være patriotiske,
pro-amerikanske og entusiastiske for alle kriger,
var du enten med på det, eller ikke. Jeg var ikke det.
Jeg vokste opp som en svart gutt på sørsiden av Chicago.
Chicago er en veldig adskilt by.
Helt fra starten av sa landet at du ikke hørte hjemme.
Grunnlovsfedrene så ikke på deg som en medborger,
så jeg har aldri følt meg som en del av landet.
I 1988 laget jeg installasjonen
Hvordan viser man frem flagget på riktig måte?
Det lå et flagg på bakken.
Over flagget var det en notisbok hvor besøkende kunne kommentere.
Du kunne stå ved siden av eller på det.
"Du gjør alle til skamme ved å ha flagget på gulvet."
"Det er den ultimate formen for patriotisme."
"Du burde henrettes for høyforræderi." Jeg har flere.
"Jeg er tysk. Hadde vi beundret flagget på samme måte som dere,
hadde vi blitt kalt nazister igjen. Du får for mye pepper for dette flagget."
Tusenvis protesterte foran utstillingen.
Senatet svarte med å stemme for å forby visning av flagget på bakken.
Samme år vedtok Kongressen en ny flagglov
som gjorde skjending av flagget til en forbrytelse igjen.
En støtte av første grunnlovstillegg må ikke inkludere flaggskjending.
Det er et nasjonalt symbol på samhold.
Vi trenger samhold i dette landet.
Symboler er viktige.
Amerikanere som vil brenne flagget
kan flytte til Iran, Kina eller Cuba,
hvor man oppmuntrer til brenning av det amerikanske flagget.
Vi følte at det var et døende rike
som i desperasjon klamret seg til symbolene
og ville undertrykke talefrihet og dissens.
Mandagen etter loven trådte i kraft,
dro Dread og tre venner til US Capitol og tente på flagg.
Vi ble pågrepet, og saken gikk til Høyesterett.
Det kan skape opprør.
Når noen gjør sånt mot flagget, blir folk sinte.
Dommer Scalia, når folk blir tvunget til å respektere et politisk symbol,
er respekten for flagget ganske meningsløs.
Det var en viktig avgjørelse.
I dag avgjorde Høyesterett at å brenne flagget...
...er en rett som går under talefriheten.
...rett til talefrihet. Det var fem mot fire stemmer.
Brenning av flagget er effektivt,
fordi samme hvilket språk man snakker,
enten det er i Sør-Korea eller Kina,
forstår man at det er en politisk dissens.
Siden loven ble omgjort,
har det amerikanske flagget blitt mer allestedsnærværende.
I en undersøkelse sa seks av ti amerikanere
at de hadde flagget fremme enten hjemme, på kontoret
eller på bilen.
En patriotismekultur kan være som et beskyttelsesskjold
mot en oppfattet eller ekte fiende.
Tre ting skjedde etter 9/11. Folk gikk i kirken,
de ga blod og de kjøpte et flagg.
Walmart solgte 116 000 flagg den 11. september
og 250 000 dagen etter,
mer enn 20 ganger så mange som ble solgt på de dagene året før.
George W. Bush og hans medhjelpere brukte flaggpins.
Vi vifter mer med flagget etter 9/11,
men landet kan ha tatt grep
som motarbeidet de antatte verdiene som flagget representerte.
Hatforbrytelser mot muslimer økte drastisk i 2001,
til 16 ganger så mange som året før.
Et New Yorker-omslag fra november samme år
avbildet en rekke flagg som et slags skjold for minoriteter
i et land som tvilte på patriotismen deres.
Seks år senere kunngjorde en juniorsenator fra Illinois
at han skulle stille i presidentvalget.
Jeg står foran dere i dag for å kunngjøre mitt presidentkandidatur...
Han brukte ikke en flaggpin.
Jeg ville ikke bruke en flaggpin.
I stedet vil jeg fortelle folket hva jeg tror vil gjøre landet storartet.
Forhåpentligvis beviser det patriotismen min.
Det gikk ikke så bra.
Det har oppstått en kontrovers rundt den demokratiske senatoren Barack Obama.
Alle bruker dem: borgermestre, kongressmedlemmer og presidenten.
Det er merkelig at noen ikke vil gjøre det.
Jeg forstår ikke de liberale. De hater flagget.
Etter reaksjonene begynte Obama å bruke en flaggpin.
Så valgte USA en president som var svært glad i flagget.
Elsker vi flagget vårt?
Vi mener at barna våre skal lære seg
å respektere det storslåtte amerikanske flagget.
Brenner du det amerikanske flagget,
må du sitte ett år i fengsel. Ett år.
Trump samlet millioner rundt en visjon om at USA var under angrep.
Fra utsiden...
Bygg muren!
...og innsiden.
Landet vårt har havnet i klørne på profesjonelle anarkister,
brannstiftere, plyndrere, forbrytere, opprørere, Antifa.
Kjemp for Trump!
Det inspirerte noen til å vifte med andre flagg.
I januar 2021 stormet opprørere US Capitol,
og det var flagg overalt.
Det var mange Trump-flagg og høyrevridde militsflagg.
Flagget til Kekistan,
et oppdiktet land basert på et nazistisk krigsflagg.
Og disse gule flaggene som var et protestsymbol fra revolusjonen.
Og konføderasjonsflagg som representerer slavestatene
som ville løsrive seg under borgerkrigen.
Men dette var ikke konføderasjonsflagget.
Det var dette.
Dette var kampflagget til Nord-Virginias hær,
men det ble et markant symbol
under borgerrettighetsbevegelsen av segregasjonister, KKK,
og også stater som hevdet at det representerte sørlig arv.
Høyreekstremister fortsetter å bruke det,
så det har blitt forbudt av organisasjoner og fjernet av stater.
Så var det opprørere som viftet med et annet, nyere flagg.
Symbolet med en tynn, blå linje
går tilbake til Krimkrigen på 1800-tallet.
Det startet med den røde linjen av britiske soldater
som gikk ut for å kjempe.
På 1920-tallet brukte politistyrkene i USA fargen på uniformene sine
og gjorde den til et emblem.
Den blå linjen som skiller de svarte halvdelene.
Det skal bety at man beskytter folket.
Hvis man fjerner betjentene fra frontlinjen, vil kaoset råde.
Emblemet var ikke godt kjent utenfor politiet.
VI FÅR IKKE PUSTE
-Hva vil vi ha? -Rettferdighet!
I 2013 startet Black Lives Matter-bevegelsen.
Vi hadde hendelsene med Trayvon Martin, Michael Brown
og Eric Garner rett etter hverandre.
Vi skal ha ett minutts stillhet.
Politibetjenter var lei av å være på forsiden av avisene hver dag
og bli uthengt som forferdelige.
I 2014 ble betjentene Rafael Ramos og Wenjian Liu drept.
Det var derfor vi startet Blue Lives Matter NYC.
Et nytt symbol dukket opp.
Den blå linjen kombinert med et amerikansk flagg.
Den blå linjen i flagget
gjør at du husker hvorfor du tar på deg uniformen hver dag.
Enkelte bruker flagget av andre årsaker.
I 2017 planla høyreekstremister en samling,
og de hadde et eget nettforum om flagg.
En person foreslo Thin Blue Line-flagget,
og en annen var enig.
"Ingen kan hevde at de er upatriotiske", skrev han.
"Dessuten kan jeg ha et utenfor huset eller på bilen
uten å anklages for hatkriminalitet."
I august samme år, da de gikk i Charlottesvilles gater,
ble landet sjokkert av bildene.
Det er en skam å se høyreekstreme bruke Thin Blue Line-flagget.
Det skal minne deg om noen som ble drept,
ikke noe som kan skade andre.
Det er overhodet ikke rasistisk.
Alle så ikke sånn på det.
Jeg er en av de eneste fargede på skolen.
For meg betydde flagget på skolen
at folk ikke brydde seg om livene politiet har tatt.
Det gjorde meg redd. Det føltes ukomfortabelt.
Jeg ville ikke gå på skolen.
Mange skoler har forbudt Thin Blue Line-flagget,
blant annet Maxwells skole i Upstate New York.
Elevene ser på symbolet som av "truende karakter".
Skolelederen mener at flagget er politisk.
Det som skjedde etterpå, var at samfunnet
begynte å henge opp Blue Lives Matter-flagg.
De hengte dem opp i hagen og i butikkvinduer.
Det var sjokkerende.
De hadde det ved butikken.
Jeg ville ikke dra dit lenger. Jeg...
Unnskyld.
Dette er hjerteskjærende for meg.
Det er det virkelig.
Vi støtter drepte betjenter, vi støtter politiet.
Men jeg har hørt det hele livet. "Konføderasjonsflagget betyr ikke det."
"Separate skoler er greit."
Rasismen er ikke døende. Den har bare tilpasset seg.
Med ting som flagg
tenker ikke folk på at det kan ha flere betydninger.
De sier: "Det betyr det jeg tror det betyr."
Flagg bør karakteriseres etter reaksjonen de utløser hos folk.
Flagg er et barometer for hvor vi er som samfunn.
Når landets grunnleggende demokrati blir angrepet,
står folk bak symbolene sine.
Det er overraskende å se hvilke symboler folk faktisk står bak.
I Sør-Afrika sier nok mange det samme.
Det var en demonstrasjon
med hvite, høyreekstremistiske organisasjoner
hvor de viste det gamle flagget.
Dette skapte en nasjonal debatt og en historisk rettssak i 2019.
Nelson Mandela Foundation har bedt retten om å forby det,
og sier det representerer hat og rasediskriminering.
Man går for langt om man hevder at å vise flagget er hatprat.
Da rettssaken var over, var dommer Mojapelos avgjørelse tydelig.
Enhver fremvisning av det gamle flagget er en hatefull ytring
i henhold til paragraf 10(1) i likhetsloven.
Barna våre kan sitte på museet og studere det og se på det.
Det trenger ikke å bli viftet i ansiktet
på dem som føler seg såret av det.
Flagg er ikke stilltiende stoffstykker.
Det gjenspeiler verdiene våre.
Det gjenspeiler vår streben.
I 1995 var Sør-Afrika vertskap for verdenscupen i rugby.
Det var første store sportsarrangement etter apartheid ble avskaffet.
Det overrasket alle da Sør-Afrika vant.
Selv kommentatorene påpekte at det var mer enn en kamp.
Et fantastisk øyeblikk for hele Sør-Afrika.
Nelson Mandela jubler også.
Et hav av flagg.
Nelson Mandela støttet det hovedsakelig hvite laget og gikk ut på banen
for å si at under dette flagget
kan alle føle et samhold
og være like inkluderende som flagget påkaller oss å være.
Flagget er en tom skjerm,
og her kan alle vise frem
sine idealer, sitt håp og sin frykt.
Hvem eier patriotisme?
Hvem snakker for nasjonen?
Hvem definerer identiteten vår, og hva identifiserer vi oss med?
Hvem sine gater? Våre gater!
Vi ble ikke et likeverdig samfunn over natten.
Vi utviklet oss til det flaggene representerer.
Tekst: Mari Hegstad Rowland